Futuna
See artikkel räägib Prantsusmaale kuuluvast saarest. Vanuatu saare kohta vaata artiklit Futuna (Vanuatu). Futuna on saar Vaikses ookeanis, mis kuulub Prantsusmaa meretagusele alale Wallisele ja Futunale ning on üks Horni saartest. Saare pindala on 83 km². Saar ulatub 524 m üle merepinna (Mont Puke). 2018. aastal elas saarel 3366 inimest. Suurem asula on Leava saare läänerannikul. Saarel räägitakse futuna keelt. Ametlik keel on prantsuse keel.